
PARLAMENTUL ROMÂNIEI

CAMERA DEPUTAŢILOR

Comisia pentru drepturile omului, culte 

şi problemele minorităţilor naţionale 



Domnului deputat




Emil Popescu,



Preşedintele Comisiei juridice, de disciplină şi imunităţi

AVIZ

asupra propunerii legislative pentru modificarea Legii nr. 70/1991 privind alegerile locale



Biroul permanent al Camerei Deputaţilor a transmis, cu adresa nr. 58 din 13 martie 2000, Comisiei pentru drepturile omului, culte şi problemele minorităţilor naţionale, în vederea avizării, propunerea legislativă pentru modificarea Legii nr. 70/1991 privind alegerile locale.



În şedinţa din 29 martie 2000, comisia a analizat propunerea legislativă şi a hotărât, cu majoritate de voturi, să îi acorde aviz favorabil cu următorul amendament:

Nr.

crt.
Articolul 

(textul iniţial)
Amendamentul propus

(autorul)

Text adoptat de comisie
Motivare

0.
1.
2.
3.

1.
    “Art. 84

    (1) Consilierii judeţeni  sau ai municipiului Bucureşti, validaţi, nu pot face parte în acelaşi timp din consiliile locale, locurile vacante  se completează potrivit art. 27 alin. (2). Candidaţii declaraţi aleşi, atât în funcţia de consilier local, cât şi de consilier judeţean, sunt obligaţi ca, în termen de 10 zile de la data ultimei validări, să opteze pentru una din cele două calităţi.

    (2)  Prevederile prezentului articol se aplică şi în cazul persoanelor alese atât în funcţia de consilier de sector, cât şi în aceea de consilier al municipiului Bucureşti”.
    Domnul deputat Wittstock 

Eberhard-Wolfgang a propus aborgarea art. 84 din Legea nr. 70/1991, republicată.
     Abrogarea art. 84  este necesară pentru a se asigura concordanţa cu modificările aduse Legii nr. 70/1991, republicată, prin propunerea legislativă.

PREŞEDINTE,

